Hlina, Alojz, poslanec NR SR (2014-10-17):
Vážená pani predsedajúca, vážený pán minister, vážená pani spravodajkyňa, kolegyne, kolegovia, samozrejme, moje vystúpenie nebude tak odborné a fundované, ako mojej predrečníčky, ale pokúsim sa do toho vložiť s očakávaním alebo možno aj s takou prosbou, či by to neinšpirovalo, však ešte ten nejaký čas pred sebou máme, že sa, vždycky sa veci dajú zlepšiť a z takého, nechcem povedať, že sedliackeho rozumu, ale z takého jednoduchšieho chápania tej situácie, ale, ale potom to už zaobaľte do tých paragrafov, hej, ale teraz sa budem snažiť to povedať tak jednoducho. Ja som nieže kritizoval, skonštatoval, a ono je to faktom, ono to, v zásade vy to smeráci, vy nie ste členom SMER-u , ale teda predstaviteľ vlády SMER-u, viete úplne geniálne, to treba zase uznať, že niečo, čo dokopy nič nie je, a viete predstaviť ako vec (povedané so smiechom), ktorá zmení túto krajinu a otočí zemskú os, hej, to vieme, hej, to viete, to ste urobili pri tom, pri tom..., nejdem to tu vymenovávať. Čiže aj teraz predpokladám, že po prijatí tohto zákona odprezentujete, že aký idete urobiť register závadových osôb, diskvalifikácií, ako v tom narobíte poriadok a neviem čo všetko, ľudia si zatlieskajú, konečne a vidíte, došlo to a zase pravda, ako to už býva dobrým zvykom, je niekde úplne inde. Čiže ja som tú, vám tú ambíciu, tú malú ambíciu toho návrhu sa snažil aj vytknúť v prvom čítaní a ona je fakt pravdou, že je maličká, ona hovorí len o tom, že tam sa teda dostanete, to nebude akože nieže ťažko, akože z pohľadu, že do elitného klubu sa dostanete ťažko, tam sa ťažko dostanete, že musíte teda riadnu čertovinu urobiť, aby ste sa tam dostali, a zase keď sa tam dostanete, tak sa dokopy o tom nikto nedozvie, čiže tam to niečo, ale to sú také systémové veci, ktorých my sme tu svedkami často, že by jeden nepovedal, že čo všetko viete pretočiť. Čiže ten register má zmysel vtedy, keby bol verejný, a niektoré zase veci nemajú zmysel, aby boli verejné, no ale dobre, tento by mal, lebo by mal prípadných partnerov, dať im takú klapku a stopku, že pozor, pozor, že tu môže byť problém aj do budúcna, lebo tá, tá diskvalifikačná doba aj zvykne končiť, a poväčšine to ľudia majú toho entuziazmu vždycky stále veľa a skúsia to ešte raz a pre niekoho by to mohlo byť takým systémom, že s týmto nie. Tam – a teraz keď budem hovoriť v tomto rozmere o tej inšpirácii – my budeme musieť, pán minister, nájsť ľudí, ktorí sa, kým sa, kým súd rozhodne, lipa narastie, čiže my potrebujeme chrániť ľudí aj o niečo skôr. Čiže sú tu ľudia, ktorí bežne neplatia, vedia sa, že neplatia, preháňajú sa Lamborghinim po meste a neplatia ďalej, hej, ale otázka stojí, že keď je zadanie, ako týchto ľudí dostať do nejakého registra, tak to by sme si mali zodpovedať, hej. No a tam potom podľa mňa do budúcna už keď nejaký ten register, tak neurobme z neho tak elitný klub, že tam sa ťažko dostanete, len rozhodnutím súdu, hej, ale že sa do toho registra, ktorý sa mal by časom stať, ja si myslím, verejným, lebo vtedy splní ten význam, sa dostanete aj, a poďme hovoriť ako, hej, nedoznaním záväzku, či už ako fyzická osoba alebo konateľ v rámci právnického súdu, to má ako logiku, hej, lebo tú zodpovednosť preberáte a obzvlášť dajme tomu akých titulov. No a už keď je ten titul taký, že nevyplatíte mzdu, tak to už je podľa mňa dosť veľký titul na to, aby ste sa už do nejakého „elitného klubu“ dostali, hej. Čiže a tam nemôžete povedať, že teda v podnikaní sa stane, áno, v podnikaní sa veci stávajú, lenže keď sa niekomu tie veci stávajú programovo, tak asi je niekde chyba, hej. Čiže nebolo to v tom, že si kúpil zlú pekárenskú pec, a kvôli tomu skrachoval, ale je to programová záležitosť u niektorých ľudí, a pokiaľ nevytvoríme taký register, ktorý by nám ich dokázal identifikovať, tak sme slabučkí v tom, hej. Tak ja si myslím, že do budúcna, pán minister, by sme mali ísť cestou, že ako dostať do registra ľudí, ktorý kade chodí alebo kde vstúpi, tráva nerastie, to znamená, ktorí prídu, založia a zmiznú, odídu, zjavia sa, odídu a neviem čo, ale aspoň v tom titule, už keď nie, nieže nezaplatili nejaký klasický dodávateľsko-odberateľský vzťah, lebo tam môže byť, pripúšťam, niekto si povie, že sa stane, ale to, že sa niekomu stáva to, že neplatí výplaty dlhodobo a viackrát, tak asi nesúvisí len s tým, že... Tak nech nepodniká, keď nevie, hej, že keď teda toľkokrát skrachoval, tak radšej nech nepodniká. Čiže to tak laicky by som povedal, že to je prvá vec, ktorú by, pán minister, ešte by som vás poprosil, či náhodou by sme nemohli. Potom sa vrátim, tento zákon o Obchodnom zákonníku hovorí aj o konkurze a reštrukturalizácii. To rozdelím na dve polohy. Jedna poloha je to, čomu sa ten váš návrh venuje, čiže znova sa len venujete veľkým, venujete sa hospodárskemu styku, venujete sa firmám, podnikateľom. Nevenujete sa ľuďom, hej, nevenujete sa ľuďom a koho by tu ľudia zaujímali, však. Ľudí ste vydali Burianovi a spol., čiže tam Burian má na starosti ľudí a z nich vytrieskať čo najviac. Čiže v tomto, pán minister, znova pre potreby nejakej možno inšpirácie, alebo že čo by sa dalo. My sme, žiaľ, sa dopracovali k tomu, že nie jeden-dvaja, tisícky, desaťtisícky ľudí sa dostali už ako ten škrečok, ja som to tu minule mal, viete, čo behajú v tom kolečku, lenže ten škrečok, keď ho to prestane baviť, vie vyjsť, hej. My sme dostali naozaj veľké kvantum ľudí, ale tak, pripúšťam, že nie my, ale legislatívny stav ich tam dostal, ale pomohli si častokrát, veľakrát aj sami. Z toho kolečka už nemôžu vyjsť, nemôžu vyjsť, nemajú šancu z neho vyjsť a otázka stojí, či nám má to byť jedno alebo to máme riešiť. Samozrejme, keď niekto sleduje záujmy Buriana a spol., tak si povie, nech tam v tom kolečku behajú, lebo postupne niečo priteká, ale ja si myslím, že je to nezodpovedné. Čiže by sme mali nastaviť ten systém tak, aby sme dovolili ľuďom skrachovať, hej, zjednodušene, prepáčte. V zásade u nás môžu skrachovať len bohatí, resp. osobný bankrot môžu vyhlásiť len bohatí ľudia. Áno, lebo ja som to tu minule mal, teraz som to už ani nechcel hľadať, tam potrebujete vložiť nejakú sumu, zjednodušene je to tak, že u nás osobný bankrot vyhlási len ten, kto má peniaze. Ten, kto ich nemá, sa k tomu nedostane. Ale ja si myslím, že by to malo byť našou ambíciou, pán minister, pre potreby tých biedakov, viete, čo mne chodí tých listov, čo si biedaci požičajú, bude pán Richter, niektoré tie osoby mu predstavím. Požičia si 300 eur, vyzerá, že z kolečka nevybehne, kým neumrie, viete, a to ešte aj keď umrie, tak tie dlhy niekto zdedí. Viete, to nemôžeme takto robiť! Viete, by sme mali, mali pomôcť tým ľuďom, možno, ja nehovorím, že to, lebo by budeme musieť, ešte nás veľa roboty čaká, že ako zastaviť tú hydru, ktorá tu vznikla, hej, a ktorá tu bačuje, ako bačuje. A jeden, jeden z tých čriepkov, ako to pomôcť riešiť, bude aj novela zákona o konkurze a reštrukturalizácii, nie v podobe, aby Váhostav, aby sa, aby vyšiel z toho dobre, ale aby trebárs tá pani, chúďa, z Michaloviec, ktorá si požičala na chladničku, si nezničila život. Pán minister, som zvedavý, či idete do toho, alebo nie. Ja viem, že pani z Michaloviec ani nepozve na recepciu, ja viem, že ani, ani možno, chúďa, nevie tak rozprávať, ale verte tomu, či nie, že si zaslúži, aby sme sa o ňu zaujímali. Druhá rovina je taký ten sexi biznis, teraz čo sa rozbehol, reštrukturalizovať, hej, že my sme nevedeli ani poriadne, čo to je, a teraz vidíte, že všetci veľkí už reštrukturalizovali, ono možno tam je nejaká korelácia s tým, že takto reštrukturalizovali, lebo keby nezreštrukturalizovali teraz, prijatím tohto zákona by sa im mohlo, proste tá aureola svätosti pomaly niektorých by sa im mohla narušiť, že by sa mohli dostať do registra, hej, lebo ten register už hovoriť, že keď niekto mal a nevyhlásil nejaké konanie, že by sa teoreticky tam mohol dostať. Čiže aby aureola božskosti a zbožštenosti, že sa môžu rýpať v rímskych vykopávkach, až také právomoci dáme niektorej firme, neutrpela, tak pre istotu reštrukturalizovali už podľa tohto zákona, lebo podľa tohto novoprijatého by to až také možno pre nich sexi nemuselo byť. A v zásade tá reštrukturalizácia je, že súd vám dovolí neplatiť faktúry legálne. To je ináč akože, to je fantázia, zdá sa, že veľké firmy tomu prišli na chuť. A keď si zoberiete, možno to stojí za interpeláciu, porozmýšľam, že kto ako reštrukturalizoval, neviem, či je to verejné, či nie, však spýtať sa môžem, zistíme, lebo ja, len čo ja viem, Váhostav, Hydrostav či Doprastav, však to je všetko, ešte z Trnavy veľká silná firma tiež reštrukturalizačná, všetci proste tí, ktorí tomu „rozumejú“ reštrukturalizovali, hej, lebo v zásade je, to zjednodušene znamená, že vám súd dovolí nezaplatiť faktúry. Hej, vás nemá kto obháňať, lebo súdnym rozhodnutím vám príde, že z vašej faktúry, ja koľko tých biedakov poznám, takých kúrenárov teraz, čo, že majú vonku faktúru za 40-tisíc a vyzerá, že dostanú päť, ak päť, budú radi, hej. A teraz vlastne viete, ale oni, to neni tak, jak teraz, že máte pohľadávku, sa jej môžete dobýjať cez exekútora a neviem čo, teraz vám súd povie, že z tej vašej pohľadávky, vám súd povie, že je to toľko, a vy pozeráte a musíte povedať, je to tak, no. Zdá sa, že to zachutilo, ale čudujem sa, že, všimnite si, že kto reštrukturalizuje, hej, všimnite si, že kto reštrukturalizuje, to tiež niečo o tom vypovedá. A najväčší paradox toho celého je, že niekto reštrukturalizuje predtým, ako ide hodovať, trebárs aj Váhostav, ale – no pomôžte mi, kto, Hydrostav alebo Doprastav reštrukturalizoval teraz (reakcia z pléna) – Doprastav. Doprastav mal nakontrahované neviem aké hodnoty zákaziek u Počiatka, hej, a predtým, ako vyšiel, teda ich dostal, tak reštrukturalizoval, to znamená, sa..., poodhadzoval všetko, čo kedy niesol, a ide hodovať. Viete, to sú fakt fantastické veci, že on proste vedel, že zarobí, a aby teda z toho, čo zarobí, nemusel zaplatiť, no tak zareštrukturalizoval. Ja som teda, chvalabohu, nikdy nereštrukturalizoval, nie som odborník na tú tému, čiže som teraz, sa mi podarilo zľahka zistiť. Pán minister, ak niekto teda sa takto k tomu prichystal, že sa mi oplatí zreštrukturalizovať, lebo za, za týždeň idem hodovať, hej, a tí kúrenári nech si, ja neviem, nech plačú do steny, hej, lebo však si môžu vypisovať, hej, koho by to zaujímalo. Tak a teraz mi poraďte, a keď nie je to tak, tak to urobme, lebo ak tá firma má zákazky nakontrahované, konkrétne aj Doprastav, aj Váhostav. Dokonca Váhostav nám tu ničí rímske stavby, aj vám to poviem, to by ste neverili, rímske stavby z Tiberia, tu sú, sto metrov od nás, ničia ich, normálne búrajú, normálne idú búrať rímsku stavbu. To by ste neverili, čo? Islamisti v Iraku, Sýria a Slovensko. Na Hradnom kopci, sto metrov od poslancov, fakt, ak chcete, vám o tom poviem viac. Čiže tá istá firma teda potrebovala, potrebovala sa dostať k zákazke, však s Paškom to majú dohodnuté, garáže, ktoré nikto nepotrebuje, garáže, ktoré, jedna, to stojisko vyjde jak trojizbový byt, nikto sa už nečuduje. Viete, my sa tu, tu už sme sa prestali aj čudovať, hej, že ja, ja normálne žasnem ako. Ja si pamätám jeden projekt, kde niekde robili garáže, ale to bolo na úrovni Dunaja, tam kopli a hneď bola spodná voda, hej, tam proste boli náročné, náročné zakladanie tej stavby kvôli spodnej vody a ten projekt, obdobný, vyšiel tretinu, štvrtinu, neviem, či nie štvrtinu, ale bola tam vaňa, ktorá robila, nepriepustná, kvôli hladine spodnej vody. Ja ešte, ja viem, že Paška podpíše, že je tu spodná voda na Hradnom kopci, ja viem (povedané so smiechom), že je schopný povedať, že v tom hradnom brale, ktoré je nad Dunajom, to, myslím, že aj by sme mohli uznať aj my prostoduchejší, ktorí tu, žiaľ, niektorí medzi nami sú, že je to nad Dunajom, čiže nemala by tam byť spodná voda, nemalo by to byť ťažké zakladanie stavby, neviem čo, nie, nie, tu sa nikto nečuduje, hej. Čiže stavba, ktorá stojí niekde možno, ja neviem, sumu ix, tak krát štyri stojí na Hrade, lebo však... A ešteže tam stojí v ceste nejaká rímska stavba. No koho by to zaujímalo, však? Nuž ale keď už to majú takto podelené, tak oni by teoreticky mali na tom zarobiť, pán minister, a to je ten môj návrh, aby uspokojovali tie pohľadávky, ktoré neuspokoja v rámci reštrukturalizačného plánu, aby ich uspokojovali v prípade (povedané so smiechom), že, že, teda viete, oni teraz zreštrukturalizujú, biedakom, kúrenárom tam dajú pár drobných, nie, oni budú, chudáci, na starom Trabante pomaly jazdiť, ja neviem, robiť ešte, keď už všetci dávno spia, ale za tri roky sa zjaví tá firma s hospodárskym výsledkom a nič. A to je to, čo by som prípadne vám chcel dať do pozornosti, či by sme nemohli my uvažovať na tom, že keď ten Váhostav teraz reštrukturalizuje, tak zreštrukturalizuje. Však komu by už len súd dovolil reštrukturalizáciu, ak nie Váhostavu, však? Však Váhostav povie, že chce, ja neviem, možno už je niekde žiadosť, že chce Dunaj, ja viem, že, čiže, vážení, tí, čo vám je dlžný Váhostav, verte, že bude povolená reštrukturalizácia, samozrejme. Ale ak Váhostav zarobí a on by na tých, len na týchto garážach, ale oni sa, ja verím, že nebudú stavať, ale on zarobí na inom, ale keby sa na týchto garážach, na týchto garážach zarobí toľko, že by uspokojil v budúcom období veľkú časť tých pohľadávok. Čiže, kúrenári, dobre? Kúrenári, ktorí ste tam, elektrikári, ktorí zostávate s dlhým nosom, hej, tak tlačte, ale ja vám ináč neviem pomôcť ani pani Žitňanská, ani pán Jurzyca, nijako ináč, len vy sa musíte tiež dobýjať svojich práv, tak príďte s tými dodávkami, tu trúbte na Pašku, ja neviem, niečo robte proste. Niečo robte, nevzdávajte sa. Naozaj môžete niečo s tým urobiť, lebo sú cesty. Oni vám bez kúska hanby urobia to, že teraz Váhostav z reštrukturalizácie a za tri roky bude mať hospodársky výsledok plus 30 mil. eur, pošle niečo štátu a ostatné pôjde na Bahamy. Alebo cez nejaké Kajmanské, no nejak sa to proste urobí. A to je to, že či, či je možné, alebo nie je možné, či je alebo či vôbec chcete, či máte záujem to takto riešiť. Dávam do pozornosti. Čiže rekapitulujem. Osobný bankrot to je vec, ktorá nás čaká, určite, čaká a neminie. A tento sexi biznis model podnikania, tieto moderné reštrukturalizácie veľkých na úkor malých a ešte sa im škerí po dvoch rokoch, že pozri, jak som s tebou vybabral, by sme mohli nejakým spôsobom proste skorigovať a jedno z tých, ako by sme to možno mohli skorigovať, by mohlo byť aj toto. Dávam do pozornosti. Ďakujem pekne.